Roman Holiday (Film 1953)

Roman Holiday ass en US-amerikanesche Film vum William Wyler aus dem Joer 1953.

 Ëm wat geet et am Film? 
D'Ann, eng jonk Krounprinzessin, mécht eng Europarees. Si ass streng bewaacht. Zu Roum geléngt et hir eleng fortzekommen a sou, onerkannt, a wäit ewech vum Protokoll, Roum z'entdecken. Mä en amerikanesche Journalist erkennt s'erëm ...

Soss
Fir hir Roll als jonk Prinzessin, hir éischt Haaptroll iwwerhaapt, krut d'Audrey Hepburn direkt en Oscar.

D'Dréibuch ass gréisstendeels vum Dalton Trumbo. Well deen op der Schwaarzer Lëscht stoung, déi an der McCarthy-Zäit zu Hollywood applizéiert gouf, gouf e Stréimann, de Ian McLellan Hunter, am Virspan ernimmt. Dem Trumbo säin Numm gouf eréischt vill méi spéit nodréiglech agebaut.

Roman Holiday war och deen éischten amerikanesche Spillfilm, dee ganz an Italien (op Originalplazen an am Cinecittà-Studio) gedréint gouf.

 Um Spaweck 
 De Film op DVDclassic

Kategorie:US-amerikanesch Filmer‎
Kategorie:US-amerikanesch Schwaarz-Wäiss-Filmer‎
Kategorie:US-amerikanesch Kaméidisfilmer
Kategorie:Filmer 1953
Kategorie:Filmer vum William Wyler